Forlænger kontrakten Umiddelbart inden torsdag eftermiddags træningspas satte hollandske Steve Olfers sin signatur på en ny kontrakt med AaB. Således fortsætter den 26-årige forsvarsspiller i AaB indtil i hvert fald den 30. juni 2009. Lynge er glad Steve Olfers har i dette forår leveret en række stærke præstationer i AaB's midterforsvar, og sportsdirektør Lynge Jakobsen glæder sig over forlængelsen. - Efter at være kommet ind på sin favoritplads i midterforsvaret har Steve holdt et meget højt niveau. - Derfor er vi også glade for at have en forlængelse på plads, og vi håber selvsagt at beholde så mange spillere fra den nuværende trup som muligt, understreger Lynge Jakobsen. Olfers er glad Også Steve Olfers er tilfreds med at kunne fortsætte i AaB-dragten. - Jeg er utrolig glad for at være i AaB, og det er klart, at det betyder meget for mig, at jeg nu har fået tilkæmpet mig en plads på holdet, og med kontrakten på plads ser jeg frem til i første omgang at fokusere 100 procent på resten af foråret, siger Steve Olfers. 16 kampe Steve Olfers er indtil videre noteret for 16 officielle kampe for AaB's bedste mandskab.

Opsummering:
AaB har forlænget kontrakten for et år med hollandske Steve Olfers.